Jelaskan Genta (Loceng Besar) dari Bukit Puteri dalam bahasa melayu

Genta ini diperbuat daripada tembaga kuning pada tahun 1908 (1326H) ketika zaman pemerintahan Sultan Zainal Abidin III. Ia dibina bagi menggantikan genta pertama bernama 'Negara' yang diperbuat pada sekitar tahun 1853 (1270H). Ukuran lilitan lebih kurang 228cm dan tinggi 78cm. Beratnya pula ialah 175kg.

Genta tersebut diperbuat oleh panglima diraja YM Tengku Ali bin Almarhum YM Tengku Awang dengan bantuan beberapa orang tukang tembaga dari Kalangan kerabat DiRaja Terengganu di atas bukit puteri.

Pada peringkat awal, genta ini diletakkan di bawah penjagaan panglima-panglima diraja dari kalangan kerabat DiRaja. Kemudian, YM Tengku Ali bin Almarhum YM Tengku Awang menjaganya.

Genta ini dibunyikan tidak mengikut waktu dan kencang pukulannya apabila berlakunya ancaman seperti orang yang mengamuk, kebakaran atau serangan oleh pihak musuh dari pantai.

Apabila genta berbunyi maka para pembesar raja dan semua hamba sahaja berlari menuju ke atas bukit puteri. Mereka akan bersiap dengan senjata jika ada orang mengamuk dan serangan pihak musuh. Jika berlaku kebakaran pula, mereka akan datang memberi pertolongan.

Pada masa kini2012, genta digunakan ketika bulan Ramadhan atau bulan puasa untuk memberitahu masuknya waktu berbuka puasa dan waktu sahur selain imsak. Kebiasaannya, 1 das tembakan meriam akan dilepaskan selepas genta berbunyi.